Jou Gesin | Solidariteit Wêreld - Page 2 of 145 - Just another Solidariteit Wêreld Sites siteJou Gesin | Solidariteit Wêreld | Just another Solidariteit Wêreld Sites site | Page 2
Outisme is niemand se skuld nie
Deur Emsie Martin Outisme neem wêreldwyd toe en daarom word daar op 2 April met Wêreld Outismedag bewusmaking geskep. Wat is outisme? Outismespektrumversteurings (OSV) is 'n groep genetiese toestande wat abnormale breinontwikkeling en -funksie veroorsaak. Baie navorsing word tans gedoen om te probeer uitvind wat die oorsaak van outisme is, maar daar is tot dusvêr geen duidelike antwoorde nie. Die voorkoms van OSV neem wêreldwyd toe. Internasionale...
Deur Marli Naidoo Akademiese prestasie geniet die meeste aandag wanneer ons ons kinders se toekomstige sukses oorweeg. Indien ons kinders egter ten volle op akademiese prestasie fokus, kan hulle gestres begin voel. Soveel druk op 'n jong ouderdom kan soms veroorsaak dat kinders depressief en wrokkig teen hulle skoolwerk begin voel, en dit kan selfs daartoe lei dat hulle tou opgee met hulle studies. Buitemuurse aktiwiteite voorsien kinders van 'n uitlaatklep. Deur aktiwiteite soos sokker, karate, kunsklasse, kooklesse ens. op te neem, kry hulle die kans om belangstellings te ontgin waaroor hulle passievol is, en kan hulle nuwe sterk punte ontdek. Wanneer 'n kind weet waar sy talente lê, sal ... Lees meer.
My kind is 'n boelie: Wat moet ek doen?
Deur Essie Bester Geen ouer wil hoor dat sy/haar kind 'n boelie is nie. Dit is pynlik om aan jou kind te dink as iemand wat ander kinders skade berokken. Maar afknouery is ook 'n ernstige kwessie vir die aggressor. Kinders se vriendskapsvaardighede is 'n belangrike aanduiding van hul algemene geestesgesondheid. As jou kind aan boeliegedrag deelneem – hetsy fisies of verbaal – kan dit 'n teken van ernstige nood wees. Sy ervaar dalk angs of depressie, en sukkel om haar emosies en gedrag te reguleer Volgens dr Jamie Howard, 'n senior kliniese sielkundige by The Child Mind Institute in Amerika, neem kinders aan alle soorte gedrag deel, wat geensins ... Lees meer.
Kinders en buitekurrikulêre aktiwiteite: Hoeveel is genoeg?
Deur dr. Eugene Brink In my kinderjare was daar net 'n paar buitekurrikulêre aktiwiteite waaraan kinders kon deelneem. Die res van die tyd is gespeel en selfs TV-kyk was 'n luukse. Vandag is daar 'n hele tuisnywerheid van gespesialiseerde aktiwiteite (plus 'n menigte TV-keuses) om vir alle behoeftes en smake voorsiening te maak. Kinders het so baie om uit te kies en tog staan hulle voor dieselfde uitdagings as enigiemand anders: 'n skaarste aan tyd en energie. Buitendien, kinders moet kinders wees en sommer net ongestruktureerd speel en ook hul huiswerk doen. Dit is grootmoedig om kinders toe te laat om 'n reeks aktiwiteite op die proef te stel en ... Lees meer.
Die waarde van Equiterapie vir kinders met emosionele en fisiese uitdagings
Deur Melodie Veldhuizen Ongelukkig is fisiese en emosionele uitdagings en selfs fisiese en emosionele mishandeling onder baie van ons kinders 'n realiteit wat daartoe lei dat hulle moeilik by mense aanklank vind, veral wat vertroue betref. Hierdie kinders kan egter wonderlike bande met diere smee. Jannes von Backstrom van Rustic Roads Equestrian Centre gesels oor Equiterapie en hoe dit kinders kan help om hierdie uitdagings te oorkom. "Perdry is een van die mooiste sportsoorte, maar ook een wat met die meeste hartseer gepaardgaan," sê Jannes. Jannes beskryf Equiterapie as die saamkom van perde en ruiters om deur emosionele, traumatiese of fisiese toestande of gebeure te werk. Volgens hom is geen ... Lees meer.
Deur Marli Naidoo Noodhulp is een van daardie dinge wat mens net eenvoudig moet leer, selfs al hoop mens dat jy dit nooit sal hoef te gebruik nie. Ongelukkig is dit ook een van daardie dinge waaroor ons as ouers geneigd is om met mekaar te bespreek, maar nie met ons kinders nie. Die rede hiervoor is dat ons nie ons kinders wil bang maak nie. Dit is egter belangrik om as gesin hieroor te praat sodat almal voorbereid is. Wat sal jou kind doen as sy oppasser iets oorkom en hom nie op daardie oomblik kan versorg nie? Hy weet wat die nodige stappe is. Jong kinders kan leer ... Lees meer.
Deur Melodie Veldhuizen Of 'n mens 'n gelowige is of nie, een ding is seker – almal van ons gaan eendag sterf. Die dood is nie 'n onderwerp waaroor enigeen graag praat nie, veral nie die dood van 'n huweliksmaat nie. 'n Mens dink soms vlietend daaraan, veral wanneer jy 'n nuusberig lees of verneem van die afsterwe van vriende of familie. Maar het jy en jou huweliksmaat al met mekaar oor die netelige saak gesels? Oor wat word van my geliefde wanneer ek sterf? Sal sy goed versorg wees? Of oor my wense wanneer ek nie vir myself kan ... Lees meer.
Deur Emsie Martin Die man is joviaal en geliefd onder mense, maar agter die masker skuil daar iemand wat dink en glo hy is die belangrikste persoon in die wêreld. Die mense by die huis ervaar egter nie dieselfde joviale, behulpsame persoon nie. Niks is ooit hierdie persoon se skuld nie en hy sê ook nooit hy is jammer nie. Dit help nie om met mense hieroor te praat nie, want hulle sal jou nooit glo nie. Maar wat is 'n narsis nou eintlik? Die algemene kenmerke van 'n narsistiese persoonlikheidsversteuring is 'n oormatige beheptheid met selfbeeld, mag en vertoon. ... Lees meer.
Deur Emsie Martin Egskeidings vra nie wie jy is, watter beroep jy beoefen, waar jy woon of hoe lank jy getroud is nie – dit gebeur net! Om aan 'n kind te vertel dat sy ouers gaan skei, is nie 'n maklike taak nie, selfs al is jy 'n sielkundige of berader van beroep. Soms is die kinders nog te klein om te verstaan, maar meestal is daar ook ouer kinders betrokke. Ouers wat deur 'n egskeiding gaan, moet self deur verskeie emosies van woede, hartseer, teleurstelling en vrees vir 'n onseker toekoms werk. Die meeste ouers probeer om die ... Lees meer.
Deur Emsie Martin Die dag toe jy met sterre in jou oë voor die kansel gestaan het, sou jy jou nie kon indink dat jy eendag dalk 'n huweliksberader sal moet gaan sien nie. Ná 'n paar jaar voel dit of jy dinge nie meer kan laat werk nie. Daar is net té veel verskille – wat jy té laat besef het. Die grootste probleme ontstaan omdat mense nie geleer het om duidelik en doeltreffend te kommunikeer nie. Anri van den Berg, 'n huwelik-, verhouding- en traumaberader, verduidelik dit so: "Verliefdheid speel natuurlik 'n massiewe rol in ons keuse van ... Lees meer.
Deur Marli Naidoo Die konstante samesyn en finansiële druk wat Covid-19 en die inperking veroorsaak het, het menige huwelike laat verbrokkel en 'n toename in egskeidings teweeg gebring. In sekere gevalle vind paartjies dat finansiële uitdagings tot 'n dieper verhouding en versterkte huweliksbande lei. Dit is egter meer van toepassing op paartjies in die hoër- en middelinkomste-groepe. Gesinne in die laerinkomste-groep wat in hierdie tyd ernstige finansiële druk beleef, vind dit soveel moeiliker om op huwelikspreservering te fokus. Dit is egter moontlik om sterker en selfs meer toegewyd anderkant uit te kom. Navorsing het bevind dat ongeag die sosio-ekonomiese status ... Lees meer.
Help, my troeteldier se asem ruik sleg
Deur Melodie Veldhuizen Die meeste kat- en hondliefhebbers het al slegte asem by hul dierekinders waargeneem. Jy kan iets daaromtrent doen, mits jy weet wat die oorsaak daarvan is. Sommige van die oorsake is behandelbaar en selfs voorkombaar, terwyl ander moeilik en net ten duurste behandel kan word. Pika. Dit is 'n eetversteuring waar diere, veral honde, enigiets eet wat voorkom en wat nie kos is nie, soos ontlasting, klippe, grond, hare, verf en selfs lap. Dit kan ernstige gesondheidsprobleme, soos ingewandsere, blokkasie van die derms of irritasie van die spysverteringskanaal veroorsaak. Jy sal een of meer van die volgende ... Lees meer.
Moet ek my hond se hare skeer of nie?
Deur Emsie Martin Die somer is hier, nie net vir ons nie maar ook vir ons troeteldiere. Die meeste van ons dink dis nou 'n goeie tyd om jou hond van sy baie hare te stroop, net soos jy jou klere afstroop en verruil vir swemklere en kortbroeke. Maar is dit regtig 'n goeie idee om jou wolbol se hare af te skeer? Gesondheidskwessies wat verband hou met hitte kan maklik by bragisefale (platgesig-) honde gesien word, veral dié met lang hare. Met die Suid-Afrikaanse hitte sal dit hulle regtig help om geskeer te word. Voordele om jou hond in ... Lees meer.
Deur Emsie Martin Die meeste van ons het reeds 'n voorsmakie van hierdie somer se bloedig warm dae gehad en jy dink dis dalk 'n goeie tyd om jou hond van sy baie hare te stroop, net soos ons die lae klere afstroop en in ons swemklere en kortbroeke rondloop. Jou troeteldier kry ook warm, maar maak eers by jou veearts seker of dit die regte ding is om te doen. Hier volg 'n paar wenke van die Dierebeskermingsvereniging (DBV) oor hoe om hierdie somer jou troeteldier teen die hitte te beskerm: Indien moontlik, hou jou troeteldiere in die huis ... Lees meer.
Berei jou troeteldier só voor vir die koms van 'n baba
Deur Nico Strydom Die koms van 'n nuwe baba kan 'n huishouding op sy kop keer en dit kan ook 'n invloed op die troeteldiere van die huis hê. Wanneer die nuwe baba eers by die huis is, het dit 'n oorweldigende aantal nuwe geluide en reuke tot gevolg wat 'n hond kan omkrap veral as hy nie gewoond is aan kinders nie. 'n Baba het ook tot gevolg dat daaglikse roetine drasties verander, wat beteken die hond se skedule gaan moontlik ook verander. 'n Nuwe baba kan ook tot gevolg hê dat 'n hond vir 'n wyle minder aandag ... Lees meer.
Deur Nico Strydom Honde gebruik hul lywe en uitdrukkings om te kommunikeer hoe hulle voel. Deur jou hond se lyftaal te leer sal jy weet wanneer hulle hartseer, gelukkig, bedreig of kwaai is. Honde gebruik hulle hele lyf om te wys hoe hulle in 'n sekere situasie voel. Hulle blaf, tjank of grom en gebruik gesigsuitdrukkings en hul ore, lippe, neuse, sterte en lywe, so dit is belangrik om te weet wat die verskillende uitdrukkings en gebruike beteken. Dit is egter ook belangrik om alles gesamentlik in ag te neem sowel as die situasie waarin die hond hom of haar ... Lees meer.
Deur Nico Strydom Groot dele van die land het in die laaste paar maande milde reën ontvang en met nog reën wat voorspel word, is dit baie belangrik om jou motor te beskerm teen waterskade. Die baie reën het tot gevolg dat groot waterpoele op die paaie vorm en word vererger deur ondoeltreffende stormwaterdreine en onvoldoende padonderhoud. "Dit hou nie net 'n padveiligheidsgevaar in nie, maar die water kan ewe gevaarlik vir jou motor wees," sê Dewald Ranft, voorsitter van die Motor Industry Workshop Association (Miwa). Waterskade kan 'n aantal verskillende komponente in 'n motor beïnvloed, van die enjinbeheereenheid tot ... Lees meer.
Bewaar belangrike inligting op jou selfoon
Deur Wilma Bedford Voordat jy jou huis verlaat, maak jy seker dat jy jou huis- en motorsleutels en jou beursie het en jy weet selfs waar jou ekstra sleutels is in 'n noodgeval, maar is jy werklik paraat? Jy kan honderde foto's besit van jou en jou geliefdes maar het jy foto's van belangrike dokumente geredelik beskikbaar om jouself tyd te spaar of om as bewys te dien indien dit nodig word? Neem foto's van belangrike dokumente en hou dit veilig in 'n lêer op jou selfoon en indien jy 'n slimfoon het, hou die foto's veilig onder 'n PIN. ... Lees meer.
Wenke om sterftes op paaie te voorkom
Deur dr. Eugene Brink 'n Onlangse ongeluk wat die lewens geëis het van drie tieners van Groblersdal wat na Hartenbosch op pad was vir hul matriekvakansie is 'n wekroep aan almal van ons om selfs nog versigtiger op die pad te wees. En tog, heeltemal te veel mense sterf jaarliks in grusame padongelukke in Suid-Afrika en wêreldwyd – en die hartverskeurende deel is dat dit grootliks voorkombaar is. Byvoorbeeld, gedurende die 10-dae-tydperk tussen 1 en 11 Januarie alleen is 1 448 mense dood op die land se paaie in 'n verstommende 1 210 ongelukke, sê die Automobiel-Assosiasie (AA). Nog meer verontrustend is ... Lees meer.
Gaan voort en geniet 'n paar videospeletjies in die vakansie!
Deur Anja van den Berg Dit is vakansietyd, en sommige jongmense (en miskien ook 'n klompie wat nie so jonk is nie!) sien uit daarna om een van hul gunsteling tydverdrywe te geniet: om videospeletjies te speel! Kommerwekkende navorsing het egter die negatiewe effek van te veel videospeletjies beklemtoon: eensaamheid, angstigheid, depressie, slaapprobleme, sosiale probleme en selfs speletjieverwante versteurings. Die klem hier moet egter op te veel speletjietyd wees. WebMD sê dat as matigheid voor oë gehou word met die speel van videospeletjies, kan dit goed wees vir jou geestesgesondheid. Volgens WebMD bestaan daar heelwat wanpersepsies oor videospeletjies en die ... Lees meer.
Reis veilig hierdie vakansie
Deur Marli Naidoo Daar is groot opgewondenheid in die lug wanneer dit tyd is om bietjie weg te kom van die huis af en te gaan vakansie hou. Die bagasie is gepak en padkos gereed, en al wat nou moet gebeur is dat julle in die pad val. Om egter veilig te reis en ongedeerd by julle bestemming aan te kom, is gesonde verstand die hoofbestanddeel. Beplan en deurdink jou reis voor die tyd en wees wys op die pad. Beplan jou roete voor die tyd. Jy kan GPS gebruik om jou by jou eindbestemming te kry, maar dit is ... Lees meer.
Onverwagte gaste vir Kersfees
Deur Emsie Martin Kersfees is om die draai en binnekort sal familie en vriende opdaag, selfs daardie onverwagte kuiergaste. Miskien is jy onkant betrap. Moenie paniekerig raak nie; daar is 'n paar wenke wat jy kan oorweeg. Volgens Carla Oberholzer, skuldadviseur by DebtSafe, is dit nie eintlik raadsaam om jou inkopies tot op die nippertjie te los nie. Daar is drie tipes scenario's waarom Kersgeskenke soms wel op die laaste nippertjie aangeskaf moet word: Soos almal die afgelope by twee jaar ondervind het, is dinge finansieel taai en kon jy nog nie geskenke koop nie, aangesien jou begroting baie beperk ... Lees meer.
Aanlyn resensies: Skei die koring van die kaf
Deur Dr. Eugene Brink Vakansietyd beteken weggaan en om nuwe plekke vir uiteet of inkopies doen te verken. Alhoewel dit opwindend mag klink, kan die ware ondervinding jou dalk teleurstel as jy net van beter geweet het. In die Covid-19-era wend mense hulle toenemend tot aanlyn resensies om 'n ingeligte opinie te vorm – en tot die internet om artikels aan te koop. Die navorsingsfirma, Statista, het bevind dat meer as 2 miljard mense in 2021 ware en dienste aanlyn sal aankoop, teenoor die 1,7 miljard van net vyf jaar gelede. "In die wêreld van aanlyn inkopies sal kopers dikwels ... Lees meer.
Dis Desembermaand en talle Suid-Afrikaners het lang-afgewagte vakansieplanne om te gaan kamp. Sommiges gaan in die bosveld 'n tentjie opslaan en ander langs die see, en of jy vir die eerste keer gaan kamp of al jare se ervaring het, hierdie lysie sal jou help om nie die skottelgoedseep of kampstoele te vergeet nie! Kamptoerusting: Tent Tentpenne en tentpale Rubberhamer Hark as jy onder 'n doringboom kamp Grafie vir vore grawe wanneer dit reën Deurmatjie Gazebo Grondseil Kampstoele Opslaantafel Tafeldoek Blou kampprop Verlengingskoord Buitelig met ekstra gloeilampe Skoppie Besem Braaigoed: Braaier Blits Skottelbraai Vuurhoutjies Gasbottel Toeknyprooster Swartpotte Koerante om die ... Lees meer.
Maklike en bekostigbare huisverbeterings hierdie somer om jou huis se waarde te verhoog
Deur Anja van den Berg Desember is daai tyd van die jaar waar ons kans kry om asem te haal en bietjie voorraadopname van die jaar te doen. Meeste van ons het ook die voordeel om 'n dertiende tjek te ontvang of 'n jaareindbonus. In plaas daarvan om daai geld op lawwe goed te spandeer, hoekom belê jy nie vir 'n slag in een van jou mees belangrike bates nie: jou huis. Net eenvoudige opknappings kan die waarde van jou eiendom verhoog. Selfs as jy jou begroting dophou (soos die meeste van ons doen), kan klein kosmetiese veranderings jou huis ... Lees meer.
Deur Melodie Veldhuizen Jy is dalk bewus van voortdurende aksies in jou buurt om misdaad te bekamp, proaktief en reaktief. Maar weet jy wie hierdie mense is en hoe hulle funksioneer? Dis waarskynlik vrywilligers van AfriForum se buurtwaggroepe. Jan Wessels, hoof van gemeenskapsveiligheid by AfriForum, vertel meer oor buurtwagte se werksaamhede en hoe jy betrokke kan raak. IS DAAR 'n ONDERSKEID TUSSEN BUURTWAGTE, GEMEENSKAPSPOLISIËRINGSFORUMS (GPF) EN AFRIFORUMBUURTWAGTE? Daar bestaan ooreenkomste en verskille betreffende regulerende wetgewing, bestaansrede, grondwet en gedragskode, entiteit, geskilbeslegting, gemeenskapsveiligheidsplanne, ondersteuning, rapporteringslyn en spesiale polisiëringsmagte. Vir die doel van hierdie artikel fokus ons op AfriForum- en ander buurtwagte. ... Lees meer.
Deur Nico Strydom Die reënseisoen begin binnekort oor groot dele van Suid-Afrika en dit kan huiseienaars duur te staan kom indien hulle nie vroegtydig die nodige voorbereidings tref nie. Volgens Virseker styg huiseienaarseise in die reënseisoen, van Oktober tot Maart, tot 'n allemintige 197% van die res van die jaar se gemiddelde – iets wat die geval was in 2018, 2019 en 2020 – en word hoofsaaklik deur weerverwante faktore veroorsaak. Huiseienaars en huurders het dus nou die ideale geleentheid om hul huise na te gaan, die nodige aanpassings te maak en herstelwerk te doen om 'n duur ramp te ... Lees meer.
Deur Emsie Martin Die komende reënseisoen kan jou duur te staan kom as jy nie vroegtydig die nodige herstelwerk en aanpassings maak nie. Volgens 'n verklaring uitgereik deur Virseker kan die getal eise wat huiseienaars tydens die reënseisoen – van Oktober tot Maart – indien, met tot soveel as 97% toeneem in vergelyking met ander seisoene. "Water-, hael- en weerligskade of bome wat val is tipies die grootste sondebokke. Iets wat deur goeie, proaktiewe inspeksies en -onderhoud voorkom kon word," sê Ricardo Coetzee, woordvoerder van Virseker. Virseker bied die volgende wenke vir 'n deeglike reënseisoen-inspeksie: Blaargevaar:Maak alle geute en dakrande ... Lees meer.